Document ID: 31993R3076

Title and Content:
ΚΑΝΟΝΙΣΜΟΣ (ΕΚ) αριθ. 3076/93 ΤΗΣ ΕΠΙΤΡΟΠΗΣ της 8ης Νοεμβρίου 1993 για την τροποποίηση του κανονισμού (ΕΟΚ) αριθ. 1500/93 σχετικά με την πώληση, βάσει της διαδικασίας που καθορίζεται στον κανονισμό (ΕΟΚ) αριθ. 2539/84, βοείου κρέατος που κατέχεται από ορισμένους οργανισμούς παρεμβάσεως και προορίζεται να εξαχθεί προς την Κοινότητα των Ανεξαρτήτων Κρατών Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 125/93 (2), και ιδίως το άρθρο 7 παράγραφος 3, Εκτιμώντας: ότι ένα μέρος των αποθεμάτων παρεμβάσεως βοείου κρέατος έχει διατεθεί σε εμπορία βάσει του κανονισμού (ΕΟΚ) αριθ. 1500/93 της Επιτροπής (3)- ότι τα κρέατα αυτά πρέπει να εισαχθούν στην Κοινότητα των Ανεξαρτήτων Κρατών (ΚΑΚ)- ότι το Αζερμπαϊτζάν και η Γεωργία έγιναν μέλη της ΚΑΚ ενώ ήδη είχε αρχίσει να ισχύει ο προαναφερόμενος κανονισμός- ότι, κατά συνέπεια, πρέπει οι δύο αυτές δημοκρατίες να συμπεριληφθούν στον κατάλογο των δημοκρατιών που απαριθμούνται στο παράρτημα Ι του κανονισμού αυτού- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο παράρτημα Ι του κανονισμού (ΕΟΚ) αριθ. 1500/93 η Δημοκρατία του Αζερμπαϊτζάν και η Δημοκρατία της Γεωργίας προστίθενται στον κατάλογο των Δημοκρατιών της Κοινότητας των Ανεξαρτήτων Κρατών. Άρθρο 2 Ο παρόν κανονισμός αρχίζει να ισχύει στις 10 Νοεμβρίου 1993. Εφαρμόζεται στις συμβάσεις που συνάπτονται από την ημερομηνία αυτή και μετά. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 8 Νοεμβρίου 1993.

Classification Labels:
986
703
36
644
35

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ", "644": "Πολίτευμα", "35": "ΠΟΛΙΤΙΚΗ"}

EuroVoc IDs (Original): 5437
2449
614
1810
3025
2737

EuroVoc IDs (Expanded): 5437
2449
614
1810
3025
2737

Dataset Source: meu

Split: train